Document ID: /roh_data/filtered/fineweb-2-filterrobots_roh.jsonl.gz/45715

En la populara dad oz vuless jau preschentar sauts da Hausi Straub, in cumponist da vaglia ch'ha influenzà bleras musicantas e chapellas. Dad el datti blers tocs che vegnan sunads da numerusas chapellas en tut la Svizra. Hausi Straub è naschì ils 17 da december 1928 a Welschenrohr e viva uss a Bienna. Cumenzà a sunar ha el pir cun 18 onns, al principi l'accordeon e pli tard lura l'orgelet e quai sco autodidact. Quest instrument l'ha fatg vegnir enconuschent ed el è daventà in dals gronds da la musica populara. Ils onns 60 ha el fundà il «Schwyzerörgeliquartett Hausi Straub», ha cumponì numerus sauts ch'èn daventads semperverds e ch'appartegnan al repertori da bleras chapellas. Er el ha sunà en pliras furmaziuns – era cun Lorenz Giovanelli. Sias cumposiziuns sunan las chapellas Aarelouf, Furkadampf, Hokuspokus, il Berner Örgeliplausch ed ils Bündner Spitzbueba.
RTR La populara 19:00